Atlantismul a suferit schimbări semnificative de-a lungul timpului, în funcție de obiectivele în schimbare care domină în lumea occidentală, în special după destrămarea URSS, iar mai recent în lumina noului război global împotriva terorismului și a războiului din Irak. După atacurile teroriste din 11 septmebrie 2001, NATO a invocat pentru prima dată articolul 5 din tratat, care prevede că orice atac împotriva unui stat membru va fi considerat un atac împotriva întregului grup de membri. Țările europene au reacționat trimițând un mic număr de soldați în SUA pentru a asista la activități non-combatante. Forțele europene și americane s-au unit și pentru războiul din Afganistan. Însă în 2003, războiul din Irak a cauzat fisuri între unele state din Europa de Vest pe de-o parte și Statele Unite și unele state din Europa de Est pe de altă parte.